Na temelju članka 14. stavka 10. Ovršnog zakona („Narodne novine“, broj 112/12., 25/13., 93/14., 55/16., 73/17. i 131/20.) ministar nadležan za poslove pravosuđa donosi

**PRAVILNIK**

**O IZMJENAMA I DOPUNAMA PRAVILNIKA O NAKNADI I NAGRADI JAVNIH BILJEŽNIKA U OVRŠNOM POSTUPKU**

**Članak 1.**

U članku 3. iza stavka 4. Pravilnika o naknadi i nagradi javnih bilježnika u ovršnom postupku („Narodne novine“, broj 9/21 i 18/22) dodaje se stavak 5. koji glasi:

„Iznimno od stavka 1. ovoga članka javni bilježnik nema pravo na javnobilježničku naknadu za obavljanje radnji u postupku ovrhe na temelju vjerodostojne isprave za koji nije nadležan.“

**Članak 2.**

Članak 5. mijenja se i glasi:

„Za radnje javnog bilježnika u vezi zaprimanja prijedloga za ovrhu, slanja obavijesti ovršeniku, izdavanja rješenja o ovrsi na temelju vjerodostojne isprave ili prosljeđivanja prijedloga nadležnom sudu radi donošenja odluke, prosljeđivanja prijedloga za ovrhu nadležnom sudu kao prijedloga za izdavanje platnog naloga, donošenja rješenja o obustavi ovrhe koje je doneseno nakon rješenja o ovrsi na temelju vjerodostojne isprave, dostavljanja rješenja strankama te izdavanja potvrde pravomoćnosti i ovršnosti ako visina postavljenog zahtjeva iznosi do 6.600,00 eura, pripada javnobilježnička naknada u iznosu od 20,00 eura. Ako visina postavljenog zahtjeva iznosi preko 6.600,00 eura plaća se javnobilježnička naknada u iznosu od 20,00 eura i još 1 % na razliku iznad 6.600,00 eura, ali ne više od 660,00 eura.“.

**Članak 3.**

U članku 6. stavku 1. riječ i broj: „25,00 kuna“ zamjenjuju se riječi i brojem: „3,30 eura“.

U stavku 3. riječ i broj: „25,00 kuna“ zamjenjuju se riječi i brojem: „3,30 eura“.

**Članak 4.**

U članku 7. stavku 1. riječ i broj: „75,00 kuna“ zamjenjuju se riječi i brojem: „10,00 eura“.

**Članak 5.**

Članak 8. mijenja se i glasi:

Javnom bilježniku za potvrdu izjave o suglasnosti dužnika po pristanku dužnika radi naplate tražbine vjerovnika na plaći odnosno drugim novčanim primanjima (članak 202. OZ-a), izjave o suglasnosti dužnika radi naplate tražbine određenog vjerovnika zapljenom svih računa kod banaka (zadužnica - članak 214. OZ-a) i izjave o suglasnosti radi naplate tražbine čiji će iznos biti naknadno upisan u ispravi zapljene svih njegovih računa kod banaka (bjanko zadužnica - članak 215. OZ-a), pripada javnobilježnička nagrada u jedinstvenom iznosu:

|  |  |
| --- | --- |
| Iznos do kojeg se izdaje solemnizirana privatna isprava (zadužnica) iz članka 202., 214. i 215. OZ-a | Visina javnobilježničke nagrade |
| 0 – 10.000,00 eura | 13 eura |
| 10.000,01 – 15.000,00 eura | 17,00 eura |
| 15.000,01 – 20.000,00 eura | 20,00 eura |
| 20.000,01 – 25.000,00 eura | 23,00 eura |
| 25.000,01 – 35.000,00 eura | 27,00 eura |
| 35.000,01 – 40.000,00 eura | 30,00 eura |
| 40.000,01 – 45.000,00 eura | 33,00 eura |
| 45.000,01 – 50.000.00 eura | 40,00 eura |
| 50.000,01 – 70.000,00 eura | 46,00 eura |
| 70.000,01 – 90.000,00 eura | 53,00 eura |
| 90.000,01 – 130.000,00 eura | 60,00 eura |
| 130.000,01 eura – pa nadalje | 66,00 eura |

**Članak 6.**

Ovaj Pravilnik objavit će se u „Narodnim novinama“, a stupa na snagu 1. siječnja 2023.

Zagreb, \_\_\_\_\_\_\_\_\_\_\_\_\_\_\_\_\_

KLASA:

URBROJ:

**MINISTAR**

**dr. sc. Ivan Malenica**